ત્રીજી વાત છે – कटुक-वर्जनम् । કટુમ વચન મત બોલ રે ! આપણી વાણીને પાળ બાંધી આપવી. કાણાને કાણો નવ કહીએ, કડવાં લાગે વેણ, ધીરે રહીને પૂછીએ, ભાઈ, શેણે ફૂટ્યા નેણ ?… આપણે કૃષ્ણનું ‘मधुराष्टकम्’ ગાઈએ છીએ. તો વાણીની મધુરતા સાચવવાનું તપ પણ થોડું કરતાં રહીએ ! અંતે છે – गुण निवेदनम् । વખાણ કોને ન ગમે ? અહીં તો જે ગુણ દેખાય તેનો મહિમા ગાવાનો છે ! આપણે સૌના ગુણગાન ગાઈએ ? આપણામાં ‘ગુણ’ દેખાય, તો તેને પણ વખાણીએ ? ગુણોનો ગુણાકાર કરીએ અને દોષોના ભાગાકાર !